Apr 01,2016
వృద్ధి రేటు అంచనాలకు ఏడీబీ కోత
న్యూఢిల్లీ : ఏషియన్‌ డెవలప్‌మెంట్‌ బ్యాంకు (ఏడీబీ) భారత వృద్ధి రేటు అంచనాకు కోత పెట్టింది. వచ్చే ఆర్థిక సంవత్సరంలో దేశ వృద్ధి రేటు 7.4 శాతానికి పరిమితం కానుందని పేర్కొంది. గతంలో 7.6 శాతంగా అంచాన వేసింది. మరిన్ని సంస్కరణలు ప్రకటిస్తేనే ప్రపంచ దేశాలతో రాణించగలదని పేర్కొంది. వినియోగదారుల ధరల సూచీ అధికమవుతుండటం కొంత ఆందోళన కల్గిస్తోందని, ప్రభుత్వ ఉద్యోగుల జీతభత్యాలు పెరగడం దీనిపై ప్రభావం చూపుతుందని, వచ్చే ఏడాది రెండో అర్థభాగంలో క్రూడాయిల్‌ ధరలు మళ్లీ భగ్గుమనే అవకాశం ఉందని తెలిపింది. బ్యాంకింగ్‌ రంగంలో సంస్కరణలు తీసుకరానుండటం, ప్రైవేట్‌ పెట్టుబడులు పుంజుకుంటేనే వద్ధిరేటు అంచనావేసిన స్థాయిలో నమోదవనున్నది. ప్రస్తుత ఆర్థిక సంవత్సరంలో వ ద్ధిరేటు 7.4 శాతంగా నమోదవనున్నదని తెలిపింది. వచ్చే ఏడాది భారత జీడీపీ 7-7.75 శాతం మధ్యలో ఉండనున్నదని కేంద్ర ఆర్థిక మంత్రి అరుణ్‌ జైట్లీ ఆస్ట్రేలియాలో పేర్కొన్నారు. ప్రపంచ దేశాల్లో ఒక్క భారత్‌ మాత్రమే నిలకడైన వ ద్ధిని నమోదు చేసుకుంటున్నదని, భవిష్యత్తులో కూడా మెరుగైన వ ద్ధి కొనసాగించే అవకాశం ఉందని ఎడిబి చీఫ్‌ శాంగ్‌ జిన్‌ తెలిపారు.
మీ స్నేహితులకు రికమెండ్ చెయ్యండి